ประเทศไทยใน พ.ศ. 2446

เหตุการณ์ที่เกิดขึ้นใน พ.ศ. 2446 (ค.ศ. 1903) ในประเทศไทย เป็นปีที่ 122 แห่งกรุงรัตนโกสินทร์ และเป็นปีที่ 36 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 121 (1 มกราคม - 31 มีนาคม) และ 122 (1 เมษายน - 31 ธันวาคม) ในแบบปัจจุบัน

 ผู้นำ 
 พระมหากษัตริย์: พระบาทสมเด็จพระจุลจอมเกล้าเจ้าอยู่หัว
 สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร
 เจ้าผู้ครองประเทศราช
 นครเชียงใหม่: เจ้าอินทวโรรสสุริยวงษ์
 นครลำปาง: เจ้าบุญวาทย์วงษ์มานิต
 นครลำพูน: เจ้าอินทยงยศโชติ
 นครน่าน: พระเจ้าสุริยพงษ์ผริตเดช

 เหตุการณ์ 
  1 เมษายน - สยามประกาศเลิกทาสโดยตราพระราชบัญญัติทาส ร.ศ. 124 วันนี้
 1 พฤศจิกายน - รัชกาลที่ 5 ครองราชย์ครบ 35 ปี มีการฉลองใหญ่และเปิดถนนราชดำเนินนอก
 28 ธันวาคม - พิธีโสกันต์เจ้าฟ้ามหิดลอดุลยเดช
 12 กุมภาพันธ์ - สยามประกาศตนเป็นกลาง กรณีสงครามระหว่างญี่ปุ่น-รัสเซีย
 13 กุมภาพันธ์ - สยามเสียดินแดนฝั่งขวาแม่น้ำโขงตรงข้ามเมืองหลวงพระบาง ตรงข้ามเมืองจำปาศักดิ์ และเมืองมโนไพรตามสนธิสัญญาสยาม-ฝรั่งเศส 13 กุมภาพันธ์ ร.ศ. 122 เพื่อให้ฝรั่งเศสถอนทหารจากจันทบุรี

 ผู้เกิด 
 มกราคม 
 10 มกราคม – บุญสิริ เทพาคำ อดีตสมาชิกสภาผู้แทนราษฎรจังหวัดแม่ฮ่องสอน (ถึงแก่กรรม พ.ศ. 2525)
 16 มกราคม – เจ้าไชยณรงค์ ณ เชียงใหม่ อดีตสมาชิกสภาผู้แทนราษฎรจังหวัดเชียงใหม่ (พิราลัย พ.ศ. 2517)
 17 มกราคม – เหม เวชกร (หม่อมหลวงเหม ทินกร) จิตรกร (ถึงแก่กรรม พ.ศ. 2512)
 19 มกราคม – ศิลป์ รัตนพิบูลชัย (ขุนศิลป์ศรชัย) เลขาธิการนายกรัฐมนตรีคนที่ 2 (อนิจกรรม พ.ศ. 2499)

 กุมภาพันธ์ 
 10 กุมภาพันธ์ – สอ เสถบุตร (หลวงมหาสิทธิโวหาร) อดีตรัฐมนตรี (อนิจกรรม พ.ศ. 2513)

 มีนาคม 
 23 มีนาคม – หลวงปราโมทย์จรรยาวิภาช (ปราโมทย์ จันทวิมล) อดีตอธิบดีกรมอาชีวศึกษา (อนิจกรรม พ.ศ. 2516)

 เมษายน 
 8 เมษายน – หวน มุตตาหารัช อดีตสมาชิกสภาผู้แทนราษฎรจังหวัดสงขลา (ถึงแก่กรรม พ.ศ. 2530)
 16 เมษายน – เอื้อน ณ สงขลา อดีตสมาชิกสภาผู้แทนราษฎรจังหวัดสงขลา (ถึงแก่กรรม พ.ศ. 2501)
 30 เมษายน – หม่อมเจ้าผจงรจิตร์ กฤดากร พระอนุวงศ์ (สิ้นชีพิตักษัย พ.ศ. 2524)

 มิถุนายน 
 22 มิถุนายน – ญุก แถม อดีตพระสงฆ์ (เสียชีวิต พ.ศ. 2517)
 24 มิถุนายน – นายวรการบัญชา (บุญเกิด สุตันตานนท์) ประธานรัฐสภาคนที่ 10 (อสัญกรรม พ.ศ. 2517)

 สิงหาคม 
 2 สิงหาคม – โชติ คุณะเกษม รัฐมนตรีว่าการกระทรวงการคลังคนที่ 21 (อนิจกรรม พ.ศ. 2510)
 16 สิงหาคม – ประชา บูรณธนิต อดีตสมาชิกสภาผู้แทนราษฎรจังหวัดพระนคร (อนิจกรรม พ.ศ. 2529)

 ตุลาคม 
 2 ตุลาคม – เจ้าทิพวรรณ ณ เชียงตุง พระชายาอดีตเจ้าผู้ครองนครเชียงตุง (พิราลัย พ.ศ. 2532)
 4 ตุลาคม – หม่อมเจ้ามงคลอุดม ชยางกูร อดีตสมาชิกวุฒิสภา (สิ้นชีพิตักษัย พ.ศ. 2518)
 24 ตุลาคม – หม่อมหลวงปิ่น มาลากุล อดีตรัฐมนตรีว่าการกระทรวงศึกษาธิการคนที่ 16 (อสัญกรรม พ.ศ. 2538)
 25 ตุลาคม – ละเอียด พิบูลสงคราม อดีตสมาชิกสภาผู้แทนราษฎรจังหวัดนครนายก (อสัญกรรม พ.ศ. 2527)
 26 ตุลาคม – เจ้าแก้วมงคล ณ เชียงใหม่ พระราชวงศ์เชียงใหม่ (พิราลัย พ.ศ. 2528)

 พฤศจิกายน 
 8 พฤศจิกายน – สมเด็จพระพุฒาจารย์ (อาจ อาสโภ) อดีตผู้ปฏิบัติหน้าที่สมเด็จพระสังฆราช (มรณภาพ พ.ศ. 2532)
 10 พฤศจิกายน – เชียด อภัยวงศ์ เลขาธิการนายกรัฐมนตรีคนที่ 4 (อนิจกรรม พ.ศ. 2515)

 ธันวาคม 
 1 ธันวาคม – วนิช ปานะนนท์ รัฐมนตรีช่วยว่าการกระทรวงการคลังคนที่ 5 (อนิจกรรม พ.ศ. 2487)
 15 ธันวาคม – เกษม ศรีพยัคฆ์ รัฐมนตรีว่าการกระทรวงเศรษฐการคนที่ 23 (อนิจกรรม พ.ศ. 2508)
 25 ธันวาคม – นางสนิทวงศ์เสนี (แผ้ว สนิทวงศ์ ณ อยุธยา) ศิลปินแห่งชาติ (อนิจกรรม พ.ศ. 2543)

 ไม่ทราบวัน 
 วิสูตร อรรถยุกติ (หลวงวิสูตรวิรัชชเทศ) รัฐมนตรีช่วยว่าการกระทรวงการต่างประเทศคนที่ 8 (อนิจกรรม พ.ศ. 2517)

 ผู้เสียชีวิต 
 พฤษภาคม 
 8 พฤษภาคม – บุญต๋วน บุญอิต ศาสนาจารย์ (เกิด พ.ศ. 2408)

 กรกฎาคม 
 5 กรกฎาคม – พระเจ้าบรมวงศ์เธอ กรมหลวงบดินทรไพศาลโสภณ ฑีฆชนม์เชษฐประยูร อดีตผู้กำกับศาลรับสั่งชำระความราชตระกูล (ประสูติ พ.ศ. 2369)
 20 กรกฎาคม 
 พระเจ้าบรมวงศ์เธอ พระองค์เจ้าประพาฬรัศมี พระบรมวงศ์ (ประสูติ พ.ศ. 2408)
 พระเจ้าบรมวงศ์เธอ พระองค์เจ้าเสาวภาคย์พรรณ พระบรมวงศ์ (ประสูติ พ.ศ. 2408)

 ตุลาคม 
 20 ตุลาคม – หลวงสยามยศบาล (เพาล์ พิคเคินพัค) นักธุรกิจ (เกิด พ.ศ. 2377)

 ธันวาคม 
 6 ธันวาคม – สมเด็จพระพุทธโฆษาจารย์ (แสง ปญฺญาทีโป) เจ้าคณะใหญ่หนเหนือ (เกิด พ.ศ. 2375)

 แหล่งข้อมูลอื่น 
 ปฏิทินปี 1903 - ประเทศไทย